NCT 127

NCT 127-ը հարավկորեական NCT բոյ բենդի երկրորդ ենթաբաժինն է։ Անդամներն են՝ Թեյոնը, Թեիլը, Յուտան, Ջեհյոնը, Վինվինը, Մարկը և Հեչանը։ Հետագայում Ջոննին և Դոյոնը միացան խմբին 2016-ի դեկտեմբերին։ 2018-ի սեպտեմբերին Չոնուն ավելացավ խմբին։

Խմբի անունն է «Neo Culture Technology»-ի հապավումը, և 127 համարը ներկայացնում է Սեուլի երկայնական կոորդինատը։

Պատմություն

Դեբյուտից առաջ։ SM Rookies և NCT
NCT 127-ի բոլոր տասը անդամներն ի սկզբանե SM Rookies-ից էին, նախնական դեբյուտային խումբ, որը վարում էր SM Entertainment-ը։ 2016-ի հունվարին SM-ի հիմնադիր Լի Սու Մանը հայտարարեց, որ նախատեսվում է նոր բոյ բենդ`մի քանի տարբեր ենթաբաժանումներով։

NCT 127-ի գոյությունը պաշտոնապես հայտարարվեց հուլիսի 1-ին։

2016: Դեբյուտ և նոր անդամներ

NCT 127-ը իրենց պաշտոնական առաջին դեբյուտը ունեցավ NCT #127 EP-ով 2016 թվականի հուլիսի 10-ին։ EP-ն առաջին տեղում էր Gaon Album Chart-ում և գլխավորեց աղյուսակը մինչև թողարկման երրորդ շաբաթը Այն նաև հայտնվել է Billboard-ի համաշխարհային ալբոմների աղյուսակում, 2-րդ տեղում։ Նրանց դեբյուտային կատարումը տեղի ունեցավ Mnet-ի M Countdown-ում, որտեղ նրանք կատարում էին գլխավոր սինգլները՝ Fire Truck-ը և Once Again-ը։

Դեկտեմբերի 5-ին, NCT 127-ը թողարկեց իրենց Good Thing երգի պարային կատարման տարբերակը, իսկ դեկտեմբերի 20-ին նրանք թողարկեցին Switch-ի ​​տեսահոլովակը։

Դեկտեմբերի 27-ին, SM Entertainment-ը հայտարարեց երկու նոր անդամների՝ Դոյոնի և Ջոննիի ավելացման մասին։

2017: Limitless և Cherry Bomb

Հունվարի 5-ին, NCT 127-ը թողարկեց Limitless-ի տեսահոլովակը։ Դա նրանց երկրորդ EP-ի՝ Limitless-ի գլխավոր թրեքն էր, որը թողարկվեց հունվարի 9-ին։

Հունիսի 14-ին NCT 127-ը թողարկեց իր երրորդ EP Cherry Bomb-ը Հաջորդ օրը խումբը M Countdown-ում առաջին անգամ կատարեց Cherry Bomb և 0 Mile երգերը։ Billboard-ը և Idolator-ը հետագայում անվանեցին Cherry Bomb-ը տարվա լավագույն քեյ-փոփ երգերից մեկը։

2018: Empathy, Ճապոնական դեբյուտ, նոր անդամ, Regular-Irregular և Regulate 
2018-ի մարտի 14-ին NCT 127-ը թողարկեց Touch սինգլը՝ որպես NCT 2018 Empathy-ի մաս։ Մայիսի 23-ին, NCT 127-ը թողարկեց իրենց ճապոնական դեբյուտային EP-ը Avex Trax-ի միջոցով։ Այն հասավ երկրորդ տեղում Oricon Albums-ի աղյուսակում

Հոկտեմբեր 12-ին, NCT 127-ը թողարկեց իրենց առաջին ամբողջական ալբոմը՝ Regular-Irregular-ը, որը հասավ Billboard 200-ում 86-րդ տեղում Ալբոմում նշվեց նաև NCT U-ի Չոնուի ավելացումը NCT 127-ի շարքին, և խումբը եղավ տասը անդամով Ալբոմի թողարկումից հետո NCT 127-ը այցելեց Ջիմի Քիմմել ուղիղ եթեր շոուը և կատարեցին՝ Regular-ի և Cherry Bomb-ի անգլերեն տարբերակները։

Նոյեմբերի 23-ին, NCT 127-ը թողարկեց Regular-Irregular-ի վերափաթեթավորված տարբերակը։ Simon Says գլխավոր սինգլի հետ միասին։ Հայտարարվեց, որ Վինվինը չի մասնակցելու այս գործողությունին, որպեսզի պատրաստվի WayV-ի հետ իր դեբյուտին։

2019: Առաջին համաշխարհային շրջագայություն, Awaken և We Are Superhuman 
2019 թվականի հունվարին NCT 127-ը հայտարարեց իր առաջին համերգային շրջագայությունը՝ Neo City – The Origin անունով, հունվարից մարտ ամիսներին Հարավային Կորեայում և Ճապոնիայում շրջագայությունների կանգառներով։ Խումբը նկարահանվել է Դերուլոյի Let's Shut Up & Dance սինգլում, որը լույս է տեսել փետրվարի 22-ին։ Մարտի 18-ին խումբը թողարկեց Wakey-Wakey-ը՝ որպես նրանց առաջին ճապոնական ստուդիական ալբոմի՝ Awaken-ի գլխավոր սինգլ, որը թողարկվեց ապրիլի 17-ին։

2019 թվականի ապրիլին NCT 127-ը ստորագրեց Capitol Music Group-ի և Caroline Distribution-ի հետ պայմանագիր։ CMG-ը և Caroline-ը խմբին շուկայավարում էին տրամադրում աշխարհի մի քանի տարածքներում։ Նրանք Լավ առավոտ Ամերիկա-ում և Ստրահան, Սարա և Քիքի-ում երրորդ քեյ-փոփ խումբն էին, որ զրույցի այցելեցին։ Նույն ամսվա ընթացքում խումբը հայտարարեց չորրորդ EP-ն՝ We Are Superhuman-ը, որը թողարկվեց 2019 թվականի մայիսի 24-ին։ խումբը շարունակեց ինը անդամներով, քանի որ Վինվինը ավելացել էր WayV-ի կազմին Խումբը կատարեց EP-ի գլխավոր սինգլ՝ Superhuman-ը,  Լավ առավոտ Ամերիկա և Ստրահան, Սարա և Քիքի շոուերում։ Նրանք նաև երգը կատարել են մայիսի 14-ին The Late Late Show with James Corden-ում։ Խումբը հայտնվեց ճապոնական շոու՝ NCT 127 Teach Me JAPAN!-ում, Որը հունիսի 9-ից սկսեց եթերը dTV-ով։

We Are Superhuman-ը Billboard 200-ի աղյուսակում 11-րդ տեղում հանդես եկավ 27,000 ալբոմային միավորով`դառնալով նրանց երկրորդ մուտքը աղյուսակում։ EP-ը նաև դարձավ նրանց երկրորդ համար մեկ ալբոմը՝ «World Albums chart»-ում։ Highway to Heaven-ի անգլերեն տարբերակը թողարկվել է որպես EP-ի երկրորդ սինգլը 2019 թվականի հուլիսի 18-ին։ 2019-ի օգոստոսին SM-ը հայտարարեց, որ Չոնուն դուրս կգա խմբից կարճ ժամանակով՝ չբացահայտված պատճառով, չնայած SM-ը 2019-ի նոյեմբերին ասում էր, որ հնարավոր է նորից միանա խմբին 2020 թվականին։

NCT 127-ը հանդես եկավ որպես հատուկ հյուր 2019 թվականի սեպտեմբերին Նյու Յորքի Գլոբալ քաղաքացիության փառատոն-ում։ Խումբը թողարկել է իրենց առաջին ամբողջական ալբոմ՝ Neo City: Seoul - The Origin-ը, հոկտեմբերի 24-ին։ Նրանք նոյեմբերի 3-ին հանդես եկան Իսպանիայի Սևիլյա քաղաքում կայացած 2019 MTV Europe Music Awards մրցանակաբաշխությանը՝ դառնալով առաջին քեյ-փոփ խումբը, որը ելույթ է ունեցել արարողությանը։ Խումբը նոյեմբերի 28-ին Նյու Յորքի Macy's Thanksgiving Day Parade-ում ելույթ ունեցավ՝ նրանց դարձնելով Կորեական առաջին խումբը, ով հանդես եկավ միջոցառմանը։

2020: Neo Zone և առաջին ԱՄՆ տուրի հետաձգումը կորոնավիրուսի մտավախությունների պատճառով 
NCT 127-ը հունվարի 27-ին իրենց Յություբյան պաշտոնական ալիքում թողարկեց տեսահոլովակ Dreams Come True-ի համար։ Չոնույի վերադարձի հայտարարության հետ միասին խումբը շարունակեց իր երկրորդ կորեական ստուդիական ալբոմի՝ Neo Zone-ի փրոմոուշենը 2020 թվականի մարտի 6-ին։ Մի քանի անդամներ մասնակցել են ալբոմի գրմանը։ Neo Zone-ը Billboard 200 չարթում 5-րդ հորիզոնականը գրավեց՝ թողարկման առաջին շաբաթվա ընթացքում ԱՄՆ-ում վաճառելով ավելի քան 87,000 օրինակ։ Ալբոմը վաճառել է ավելի քան 700,000 օրինակ թողարկման առաջին ամսվա ընթացքում, դառնալով նրանց ամենավաճառված ալբոմը։ 

Նրանք պետք է մեկնեին իրենց երկրորդ տուր՝ Neo Zone - The Awards-ին, 2020 թվականի հունիսին Հյուսիսային Ամերիկայում, սակայն տուրը անորոշ ժամանակով հետաձգվեց COVID-19 պանդեմիայի հետ կապված մտավախությունների պատճառով։

Մայիսի 19-ին խումբը թողարկեց NeoZone: the Final Round-ը, որը Neo Zone-ի վերափաթեթավորումն է։ Ալբոմը թողարկվել է գլխավոր սինգլ՝ Punch-ի հետ միասին։

Անդամներ
Խմբի անդամները 2019 թվականի դրությամբ հետևյալն են։

Թեիլ (문태일)
Ջոննի (쟈니 / 서영호)
Թեյոն (이태용)
Յուտա (유타 / 中本 悠太 / なかもと ゆうた)
Դոյոն (도영 / 김동영‬)
Ջեհյոն (재현 / 정윤오)
Վինվին (윈윈 / 董思成)
Չոնու (김정우)
Մարկ (마크 / 이민형)
Հեչան (해찬 / 이동혁)

Սկավառակագրություն 

Կորեերեն ալբոմներ
Regular-Irregular (2018)
Neo Zone (2020)

Ճապոներեն ալբոմներ
Awaken (2019)

Համերգներ

Գլխավոր 

 NCT 127 1st Tour 'NEO CITY – The Origin' (2019-2020)
 NCT 127 2nd Tour 'NEO CITY – The Awards' (2020)

Համերգի մասնակցություն 

 SM Town Live World Tour VI (2017–2018)
 SM Town Special Stage 2019 Սանտյագոյում (2019)
 SM Town Live 2019 Տոկիոում (2019)

Մրցանակներ և անվանակարգեր 
Apple Music-ը NCT 127-ին անվանեց «New Artist of the Week»՝ «Cherry Bomb» ալբոմի թողարկումից հետո NCT 127-ը ստացավ նաև «Best Newcomer» մրցանակը Mnet Asian Music Awards-ից, Golden Disk Awards-ից և Seoul Music Awards-ից

Ծանոթագրություններ

Հարավկորեական երաժշտական խմբեր
Հարավկորեական երաժշտական խմբեր ըստ ժանրի
Հարավկորեական երաժշտություն
Հարավկորեական երաժշտական ժանր
Հարավկորեացի արտիստներ
Հարավկորեացի երաժիշտներ
Հարավկորեացի երաժիշտներ ըստ ժանրի
Կորեական երաժշտական խմբեր